OnlineCG Crime। मुखिबर से मिली सूचना के अनुसार कार्रवाई करत हुए रायपुर क्राइम ब्रांच के टीम ह सदर बाजार ले तीन हीरा तस्कर मन ल गिरफ्तार करिस हे। आरोपी मन के कना ले ले 225 नग कच्चा हीरा मिले हे, जेकर कीमत 25 लाख रुपिया आंके गिस। आरोपी मन के कहिना हे कि देवभोग के पयाली खंड ले हीरे लाए हे। टीआई संजय सिंह ह बताइस कि ओडिशा के सीनापाली के रहइया चतुर मेहर अऊ लक्ष्मीकांत मेहर ह पयाली खंड के ग्रामीण मन ले 8 लाख म हीरा खरीदे रिहीस। वो हीरा ल खपाये बर ओमन रायपुर के सड्डू इलाका म रहइया रामलखन कैवर्त ले संपर्क करिस। कैवर्त के माध्यम ले हीरा खपाये बर वोमन सदर बाजार इलाका म घूमत रिहीस, तभे गुप्त सूचना म पुलिस ह ओमन ल धर दबोचिस। पुलिस ह बताइस कि आरोपी पहले घलो रायपुर म हीरा खपा चुके हे।
hne_Deva